**Ministru kabineta noteikumu projekta "Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Veikt grozījumus Ministru kabineta 2016. gada 15. marta noteikumus Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk – MK noteikumi Nr.160) atbilstoši Ekonomikas ministrijas ierosinātajiem grozījumiem darbības programmā "Izaugsme un nodarbinātība", kā arī akciju sabiedrības "Attīstības finanšu institūcija Altum" (turpmāk – sabiedrība "Altum") rosinātajiem grozījumiem, kā mērķis ir veicināt 4.2.1.1. pasākuma ietvaros pieejamā finansējuma sekmīgāku apguvi. Noteikumu grozījumi paredz:* noteikt, ka 4.2.1.1.pasākuma atbalstu var saņemt arī daudzdzīvokļu dzīvojamās mājas, kurās ir vismaz trīs dzīvojamo telpu grupas;
* samazināt uz 2018. gada 31. decembri sasniedzamo sertificēto izdevumu apmēru no 39 698 026 euro uz 30 007 856 *euro*;
* noteikt, ka gala labuma guvējiem (dzīvokļu īpašniekiem) vai to pilnvarotajām personām, kuras nav Publisko iepirkumu likuma subjekti, pakalpojumu sniedzēju atlases ietvaros netiek piemērots normatīvais regulējums par pasūtītāja finansētiem projektiem;
* noteikt, ka MK noteikumu Nr.160 10.2.apakšpunktā noteikto finansējumu un to atmaksas var izmantot sabiedrības "Altum" aizdevumu finanšu instrumenta vadības izdevumu segšanai un sabiedrības "Altum" kapitāla atdeves nodrošināšanai;
* noteikt, ka sabiedrības "Altum" aizdevums tiek kombinēts ar grantu 50% apmērā.
* noteikt īpašumtiesību apmēra ierobežojumu izņēmumu un valsts atbalsta nosacījumu nepiemērošanu biedrībai vai nodibinājumam, kas dibināts saskaņā ar likumu "Par sociālajiemdzīvokļiem un sociālajām dzīvojamām mājām";

Noteikumu projekts stāsies spēkā līdz ar tā pieņemšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 13. un 14. punkts un Publisko iepirkuma likuma 7.panta pirmā daļa. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija ir izstrādājusi grozījumus Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk – MK noteikumi Nr. 160).Grozījumi nepieciešami, lai paplašinātu daudzdzīvokļu dzīvojamo māju skaitu, kas var pretendēt uz atbalstu 4.2.1.1.  pasākumā "Veicināt energoefektivitātes paaugstināšanu dzīvojamās ēkās" (turpmāk – 4.2.1.1. pasākums), precizētu granta apmēra noteikšanas principus, samazinātu uz 2018. gada 31. decembri sertificējamo izdevumu apmēru un veiktu citas izmaiņas.Tiesību akta projekts paredz šādas izmaiņas MK noteikumos Nr. 160:1. ***Noteikt, ka 4.2.1.1.pasākuma atbalstu var saņemt arī daudzdzīvokļu dzīvojamās mājas, kurās ir vismaz trīs dzīvojamo telpu grupas.***

Pašlaik, lai dzīvojamās mājas kvalificētos 4.2.1.1. pasākumam, tajā ir jābūt vismaz 5 dzīvojamo telpu grupām. Saskaņā ar būvju klasifikatoru par daudzdzīvokļu dzīvojamo māju uzskatāma māja, kurā ir vismaz 3 dzīvojamo telpu grupas. Ņemot vērā, ka sabiedrība "Altum" kā 4.2.1.1.pasākuma ieviesējs ir sniegusi informāciju, ka četru un triju dzīvokļu māju iedzīvotāji izrāda interesi par energoefektivitātes pasākumu īstenošanu, kā arī, ka saskaņā ar būvju klasifikatoru par daudzdzīvokļu dzīvojamo māju uzskatāma māja, kurā ir vismaz trīs dzīvojamo telpu grupas, Ekonomikas ministrija ierosina MK noteikumus Nr. 160 saskaņot ar būvju klasifikatorā noteikto, paplašinot dzīvojamo māju skaitu, kas var kvalificēties 4.2.1.1. pasākuma atbalstam. Ņemot vērā ierosinātās izmaiņas, nepieciešams precizēt arī MK noteikumu Nr.160 31.1.apakšpunktā, kurā noteikts īpašumtiesību apmēra ierobežojums vienam dzīvokļa īpašniekam. Ņemot vērā minimālā dzīvojamo telpu ierobežojuma samazināšanu no pieciem uz trīs dzīvokļu īpašumiem, nepieciešams precizēt, ka līdz šim noteiktais ierobežojums par vienam īpašniekam piederošiem 20% no kopējā dzīvokļu skaita vai domājamo daļu kopīpašuma attiecas uz tādām daudzdzīvokļu dzīvojamām mājām, kurās ir vismaz piecas dzīvojamo telpu grupas. Attiecībā uz daudzdzīvokļu dzīvojamām mājām, kurās ir trīs vai četras dzīvojamo telpu grupas, noteikt, ka vienam dzīvokļa īpašniekam pieder ne vairāk, kā viens dzīvokļa īpašums (sadalītā daudzdzīvokļu dzīvojamajā mājā), vai ne vairāk, kā 49 % domājamo daļu no kopīpašuma (nesadalītā daudzdzīvokļu dzīvojamā mājā). Attiecīgie ierobežojumi joprojām nav attiecināmi uz valsts un pašvaldību īpašumā esošiem dzīvokļu īpašumiem.1. ***Noteikt īpašumtiesību apmēra ierobežojumu izņēmumu un valsts atbalsta nosacījumu nepiemērošanu biedrībām vai nodibinājumiem, kuru statuss noteikts saskaņā ar likumu "Par sociālajiem dzīvokļiem un sociālajām dzīvojamām mājām".***

Latvijas vēstnesī 2018. gada 24. oktobrī ir izsludināti grozījumi likumā "Par sociālajiem dzīvokļiem un sociālajām dzīvojamām mājām", kuru ietvaros ir paplašināts sociālā dzīvokļa un sociālās dzīvojamās mājas jēdziens. Jaunie grozījumi nosaka, ka sociālā dzīvojamā māja var būt arī biedrības vai nodibinājuma, kas dibināts ar mērķi aizstāvēt personu ar invaliditāti intereses, īpašumā esoša dzīvojamā māja, kura pielāgota personu ar invaliditāti, kuras cēlonis ir, piemēram, redzes, dzirdes, garīga rakstura vai kustību traucējumi (turpmāk — persona ar invaliditāti), vajadzībām, kurā dzīvokļus ar īres maksas atvieglojumiem izīrē personām ar invaliditāti un kurā vienlaikus šīm personām var tikt nodrošināti arī citi sociālie pakalpojumi, ja pašvaldība deleģējusi biedrībai vai nodibinājumam izveidot šādu sociālo dzīvojamo māju.Ņemot vērā veiktos grozījumus likumā "Par sociālajiem dzīvokļiem un sociālajām dzīvojamām mājām", nepieciešamas precizēt MK noteikumos Nr. 160 noteiktos izņēmumus par īpašumtiesību apmēra ierobežojumu izņēmumu un valsts atbalsta nosacījumu nepiemērošanu, lai biedrības un nodibinājumi, kas dibināti ar mērķi aizstāvēt personu ar invaliditāti intereses, varētu piedalīties 4.2.1.1. pasākumā. 1. ***Samazināt uz 2018. gada 31. decembri sasniedzamo sertificēto izdevumu apmēru no 39 698 026 euro uz 30 007 856 euro.***

Ņemot vērā, ka Eiropas Komisija ar 2018.gada 5.jūlija lēmumu Nr. C(2018) 4202 ir apstiprinājusi Ekonomikas ministrijas ierosinātos grozījumus darbības programmā "Izaugsme un nodarbinātība", precizējot 4.2.1.1 pasākuma starpposma finanšu rādītāju no 39 698 026 *euro* uz 30 007 856 *euro*, attiecīgas izmaiņas nepieciešams veikt arī MK noteikumos Nr. 160.Sertificēto izdevuma apmēra samazināšanas nepieciešamība ir skaidrota vairākkārt, norādot gan uz energoefektivitātes paaugstināšanas projektu sagatavošanas specifiku, kas ir laikietilpīgs un sarežģīts process, gan 4.2.1.1. pasākuma novēloto uzsākšanu. Kā papildu kavējošie faktori jāmin:1. finanšu instrumenta izmantošanas tempu kritums, ko ietekmēja bezmaksas Eiropas Investīciju fonda COSME programmas garantijas, kuras izmanto viens no lielākajiem energoefektivitātes projektu finansētājiem, būtiski mainot prognozes;2. līdzšinējā sabiedrības "Altum" pieeja izdevumu sertificēšanai, norādot tikai tos izdevumus, kuru pamatojošo dokumentāciju dzīvokļu īpašnieku pilnvarotā persona ir iesniegusi sabiedrībai "Altum" starpposma vai noslēguma pārskata veidā. Līdz ar to, 4.2.1.1.pasākuma projektu ietvaros faktiski veiktās izmaksas sabiedrība "Altum" virzīja sertificēšanai Centrālajai Finanšu un līgumu aģentūrai (turpmāk - CFLA) ar vairāku mēnešu novēlošanos, neatspoguļojot 4.2.1.1.pasākuma īstenošanas patiesos apmērus. Piemēram uz 2018. gada 15.jūniju no 4.2.1.1.pasākuma projektu kontiem ir apmaksāti rēķini 4,6 miljonu *euro* apmērā, savukārt uz šo pašu datumu sertificēto izdevumu apmērs bija vien 1,6 miljoni *euro*.Būtiski arī norādīt, ka uz 2018. gada 15.jūniju pilnvarotās personās ar sabiedrību "Altum" bija noslēgušas 96 energoefektivitātes paaugstināšanas pasākumu īstenošanas līgumus par kopējo ERAF un valsts budžeta 17,3 miljonu *euro* apmērā. Savukārt uz 4.2.1.1. pasākuma projektu kontiem bija pārskaitīti 10,5 miljoni *euro.*1. ***MK noteikumos Nr.160 noteikt, ka gala labuma guvējiem (dzīvokļu īpašniekiem) vai to pilnvarotajām personām, kuras nav Publisko iepirkumu likuma subjekti, pakalpojumu sniedzēju atlases ietvaros tiem netiek piemērots normatīvais regulējums par pasūtītāja finansētiem projektiem.***

Saskaņā ar Ministru kabineta 2016.gada 15.marta sēdes protokola Nr.13 37.§ 2.3.apakšpunktu Ekonomikas ministrijai tika uzdots:"2.3.izstrādāt norādījumus dzīvokļu īpašniekiem vai to pilnvarotai personai būvkomersanta, autoruzrauga un būvuzrauga atlasei, atbilstoši nosacījumiem par atklātu, pārredzamu, samērīgu un nediskriminējošo procedūru, izvairoties no interešu konfliktiem un nodrošinot energoefektivitātes paaugstināšanas pasākumu īstenošanas izmaksas atbilstoši vidējām tirgus cenām."Šāds uzdevums tika noteikts ņemot vērā uz MK noteikumu Nr.160 apstiprināšanas brīdi spēkā esošos Ministru kabineta Ministru kabineta 2013.gada 4.jūnija noteikumus Nr.299 "Noteikumi par iepirkuma procedūru un tās piemērošanas kārtību pasūtītāja finansētiem projektiem" (turpmāk – MK noteikumi Nr. 299), kā arī iegūto pieredzi Eiropas Savienības fondu 2007.-2013.gada plānošanas periodā, īstenojot 3.4.4.1.aktivitāti "Daudzdzīvokļu māju siltumnoturības uzlabošanas pasākumi".Norādīto apsvērumu dēļ Ekonomikas ministrija panāca vienošanos, ka dzīvokļu īpašniekiem vai to pilnvarotajām personām, kuras nav Publisko iepirkuma likuma subjekti, nav jāpiemēro normatīvais regulējums par pasūtītāja finansētiem projektiem, taču vienlaikus, izvēloties pakalpojumu sniedzējus, nepieciešams piemērot trīs pamata principus – novērst interešu konfliktu, nodrošināt atbilstošas tirgus cenas, kā arī nodrošināt informācijas pieeju sabiedrībai. Papildus norādām, ka saskaņā ar Publisko iepirkumu likuma 7.panta 1.daļā norādīto, tāda līguma izpildē, kuru pasūtītājs finansē no saviem līdzekļiem vai no Eiropas Savienības politiku instrumentu, vai citas ārvalstu finanšu palīdzības un nacionālā līdzfinansējuma, un kas nav minēts Publisko iepirkumu likuma 6. pantā, iepirkuma procedūras un to piemērošanas kārtību, kā arī personas, kuras piemēro šīs procedūras, nosaka Ministru kabinets. Saskaņā ar MK noteikumu Nr.160 41.punktā noteikto, pasūtītāji izvēlas būvkomersantu, autoruzraugu, būvuzraugu un citus piegādātājus atbilstoši sabiedrības "Altum" norādījumiem. Informējam, ka attiecīgie norādījumi piegādātāju atlasei ir publiski pieejami sabiedrības "Altum" tīmekļvietnē.Sabiedrībai "Altum" tika noteikts pienākums publicēt informāciju par projektu īstenošanu, t.sk. par pakalpojumu sniedzējiem un izveidot metodiskos norādījumus, kuri nosaka – būvkomersantu atlase tiek veikta pēc vienādiem principiem, energoefektivitātes paaugstināšanas darbu izmaksām jābūt pamatotām, kā arī jāpārliecinās, vai pilnvarotai personai ar pakalpojumu sniedzēju nepastāv interešu konflikts.Ministru kabineta 2017. gada 28. februāra noteikumi Nr. 104 "Noteikumi par iepirkuma procedūru un tās piemērošanas kārtību pasūtītāja finansētiem projektiem" (turpmāk – MK noteikumi Nr. 104) aizstāja MK noteikumus Nr.299 un paplašināja personu loku, uz kuriem šis tiesiskais regulējums ir attiecināms.Saskaņā ar MK noteikumu Nr.104 2.punktu šie noteikumi attiecas uz jebkuru personu, kas saskaņā ar Eiropas Savienības fondu iestādes lēmumu, citas ārvalstu finanšu palīdzības starpniekinstitūcijas vai apsaimniekotāja lēmumu vai tādas personas lēmumu, kura ir pasūtītājs Publisko iepirkumu likuma izpratnē, finansējumu līguma izpildei saņem no Eiropas Savienības politiku instrumentu vai citas ārvalstu finanšu palīdzības līdzekļiem, kā arī no valsts vai pašvaldību budžeta, izņemot finansējumu, kas tiek piešķirts kā kompensācija, turklāt MK noteikumi Nr.104 attiecas arī uz tādu finansējumu, kas tiek piešķirts dotāciju (grantu) veidā.Ņemot vērā, ka saskaņā ar MK noteikumu Nr. 160 36. punktu dzīvokļu īpašnieki ar pilnvarotās personas starpniecību attiecināmo izmaksu segšanai no sabiedrības "Altum" var saņemt grantu, aizdevumu vai garantiju cita finansētāja finansējuma saņemšanai, uz tiem būtu attiecināmi MK noteikumi Nr.104.Lai saglabātu MK noteikumu Nr. 160 saskaņošanas laikā panākto vienošanos par to, ka gala labuma saņēmējiem vai to pilnvarotajām personām, kas nav Publisko iepirkumu subjekti, nav pienākums piemērot MK noteikumus Nr.104, kā arī nodrošinātu vienlīdzīgu attieksmi pret esošajiem un plānotajiem gala labuma saņēmējiem, nepieciešams skaidri un nepārprotami MK noteikumos Nr.160 noteikt, ka MK noteikumos Nr.160 minētajiem gala labuma guvējiem un pilnvarotajām personām, kas nav Publisko iepirkuma likuma subjekti, nav jāpiemēro MK noteikumi Nr.104.1. ***Noteikt, ka MK noteikumu Nr.160 10.2.apakšpunktā noteikto finansējumu un to atmaksas var izmantot sabiedrības "Altum" aizdevumu finanšu instrumenta vadības izdevumu segšanai un sabiedrības "Altum" kapitāla atdeves nodrošināšanai.***

Ministru kabineta 2016. gada 1. novembra sēdes protokola Nr. 58 47.§ 4.punktā Ekonomikas ministrijai tika uzdots pēc Eiropas Komisijas pozitīva viedokļa saņemšanas par sabiedrības "Altum" kapitāla izmantošanas maksas noteikšanu iesniegt izskatīšanai Ministru kabinetā informatīvo ziņojumu un protokollēmuma projektu par sabiedrības "Altum" kapitāla atdeves nodrošināšanu, īstenojot 4.2.1.1.pasākumu.Ņemot vērā 2017.gada 30.jūnijā saņemto Eiropas Komisijas Konkurences ģenerāldirektorāta pozitīvo viedokli par sabiedrības "Altum" sagatavoto dokumentu "Par atbalsta programmu īstenošanai izmantotā Altum pašu kapitāla atdevi", tika sagatavots un ar Ministru kabineta 2018. gada 15. maija sēdes protokollēmumu (prot. Nr.24 24.§) apstiprināts "Informatīvais ziņojums "Par akciju sabiedrības "Attīstības finanšu institūcija Altum" kapitāla atdeves nodrošināšanu, īstenojot 4.2.1.1.pasākumu "Veicināt energoefektivitātes paaugstināšanu dzīvojamās ēkās"". Pamatojoties uz šajā informatīvajā ziņojumā sniegto informāciju un uzdevumiem, Ekonomikas ministrija ierosina noteikt, ka visus MK noteikumu Nr.160 10.2.apakšpunktā minētos finansējuma avotus (ERAF finansējumu un valsts budžeta finansējumu) var izmantot sākotnējo sabiedrības "Altum" zaudējumu segšanai. Ierosinājuma mērķis ir nodrošināt vienotu pieeju finansējuma uzskaitē.Eiropas Reģionālās attīstības fonda finansējuma atmaksas paredzēts izmantot sabiedrības "Altum" kapitāla atdeves nodrošināšanai līdz atbilstības perioda beigām saskaņā ar 2013. gada 17. decembra Eiropas Parlamenta un Padomes Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 44.panta 1.daļas c) sadaļu, kas paredz, ka atmaksas var izmantot finanšu instrumenta maksas samaksāšanai.Plānotais apjoms izdevumu segšanai par izmantoto pašu kapitālu kopā visā 4.2.1.1.pasākuma īstenošanas laikā no MK noteikumu Nr.160 10.2.apakšpunktā noteiktā finansējuma atmaksām no 2016. līdz 2034.gadam tiek plānots:1. aizdevumiem 0,3 milj. *euro* 16 gadu periodā;2. garantijām 2,0 milj. *euro* 18 gadu periodā.Aprēķins veikts, ņemot vērā katra finanšu instrumenta uzņemto programmas īstenošanas risku un portfeļa apmēru un to, ka izmantotā pašu kapitāla plānotā atdeves likme gadā ir 10% no konkrētā finanšu instrumenta noslogotā kapitāla.Saskaņā ar "Altum" sniegto informāciju, pēc MK noteikumu Nr.160 grozījumu stāšanās spēkā 4.2.1.1.pasākuma ietvaros tiks izveidoti divi kredītportfeļi:1. kredītportfelis, kuru 70% apmērā finansē "Altum" un 30% apmērā tam ir piesaistīts publiskais finansējums (uz 27.12.2018. kopējā aizdevumos piešķirtā summa ir 1,6 milj. eiro ar vidējo mainīgo aizdevuma procentu likmi 2,11%;
2. kredītportfelis, kuru finansēs tikai no publiskajiem resursiem. Plānotā fiksētā aizdevuma procentu likme – 4%. Attiecīgā procentu likme tiks noteikta tādā apjomā, kas nekonkurē ar komercbanku piedāvāto aizdevuma procentu likmi, kas pašreiz ir robežās no 2% līdz 5%.

Finansēšanas nolīgumā, kas noslēgts starp CFLA un "Altum", ietvertajā Biznesa plānā tiks veikti grozījumi atbilstoši jaunajām prognozēm par aizdevumu piešķiršanu. Ņemot vērā būtiski mazākus plānotos aizdevumu sniegšanas apjomus (samazinājums no 33,4 milj. eiro uz 4,3 milj. eiro), secināts, ka līdz šim apstiprināto aizdevumu procentu likmes nenodrošina "Altum" kapitāla atdevi. Savukārt jaunveidojamā kredītportfeļa ienākumi būs paredzēti tikai publiskā ieguldījuma palielināšanai, un "Altum" tā ietvaros darbosies tikai kā Aģents, saņemot vadības izmaksu kompensāciju un maksu par noslogoto kapitālu.Ņemot vērā iepriekš minēto, "Altum" aprēķinās maksu par noslogoto kapitālu par abiem kredītportfeļiem un attiecīgo maksu segs no publiskā finansējuma atmaksām."Altum" veiks nodalītu uzskaiti abiem kredītportfeļiem un nodrošinās, ka "Altum" nesaņem klientu maksājumus un publisko finansējumu par vienām un tām pašām izmaksām.1. ***Noteikt, ka sabiedrības "Altum" aizdevums tiek kombinēts ar grantu 50% apmērā.***

Spēkā esošais MK noteikumu Nr. 160 regulējums nosaka, ka sabiedrības "Altum" aizdevums energoefektivitātes paaugstināšanai var tikt kombinēts ar grantu līdz 35%. Ņemot vērā, ka nav indikāciju, ka sabiedrības "Altum" aizdevumu dēļ tiek kavēta energoefektivitātes paaugstināšanas projektu finansēšana privātajā sektorā, Ekonomikas ministrija ierosina to dzīvojamo māju īpašniekiem, kas nevar piesaistīt privātā sektora finansējumu, nodrošināt pēc iespējas vienlīdzīgāku atbalstu, arī saņemot 50% grantu. Vēršam uzmanību, ka sabiedrības "Altum" aizdevuma saņemšanai joprojām būs nepieciešams vismaz vienas kredītiestādes atteikums nodrošināt finansējumu energoefektivitātes projekta finansēšanai. Papildus arī sabiedrības "Altum" aizdevumiem tiks noteikta aizdevuma likme, kas nekonkurēs ar kredītiestādēm.  |
| 3. Projekta izstrādē iesaistītās institūcijas un publiskas personas kapitālsabiedrības  | Ekonomikas ministrija, Finanšu ministrija, CFLA un sabiedrība "Altum" |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt
 | Sabiedrība "Altum", daudzdzīvokļu dzīvojamo māju dzīvokļu īpašnieki, dzīvokļu īpašnieku pilnvarotās personas, pārvaldnieki, energoservisa kompānijas. |
| 1. Tiesiskā regulējuma ietekme uz tautsaimniecību un administratīvo slogu
 | Noteikumu projekts neparedz ietekmi uz administratīvo slogu.Noteikumu projekta īstenošanu nodrošinās sabiedrība "Altum".Noteikumu projekts paredz pozitīvu ietekmi uz tautsaimniecību, jo nodrošina, ka tiek veikti uzlabojumi 4.2.1.1.pasākuma īstenošanas nosacījumiem, ar mērķi sekmēt daudzdzīvokļu dzīvojamo māju energoefektivitātes pasākumu ieviešanu. |
| 1. Administratīvo izmaksu monetārs novērtējums
 | Eiropas Savienības fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda finansējuma vai atmaksātā finansējuma atbilstoši Eiropas Parlamenta un Padomes 2013.gada 17.decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 44. pantam, sabiedrībai "Altum" sedzot vadības izmaksas saskaņā ar Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu, 13. pantā noteikto. |
| 1. Atbilstības izmaksu monetārs novērtējums
 | Nav attiecināms |
| 1. Cita informācija
 | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. Plānotās sabiedrības līdzdalības un komunikācijas aktivitātes saistībā ar projektu
 | Noteikumu projekts ir ievietots Ekonomikas ministrijas tīmekļa vietnē. |
| 1. Sabiedrības līdzdalība projekta izstrādē
 | Nav |
| 1. Sabiedrības līdzdalības rezultāti
 | Nav |
| 1. Cita informācija
 | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas
 | Noteikumu projekta izpildē ir iesaistīta Ekonomikas ministrija, CFLA un sabiedrība "Altum". |
| 1. Projekta izpildes ietekme uz pārvaldes funkcijām un institucionālo struktūru.

Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Ekonomikas ministrija, CFLA un sabiedrība "Altum" esošo cilvēkresursu un finanšu līdzekļu ietvaros. |
| 1. Cita informācija
 | Nav |

**Ministru prezidenta biedrs,**

**ekonomikas ministrs A. Ašeradens**

**Vīza: Valsts sekretārs Ē. Eglītis**